wickkiey/tamil-wikipedia-markdown huggingface dataset:
# திருப்புவனம் புஷ்பவனேசுவரர் கோயில்



**புஷ்பவனேஸ்வரர் கோயில்** சிவகங்கை மாவட்டத்தில் உள்ள திருப்புவனம் என்னும் ஊரில் வைகை ஆற்றின் தென்கரையில் அமைந்திருக்கிறது. இது தேவாரப் பாடல் பெற்ற தலங்களில் பாண்டிய நாட்டுத் தலங்களில் ஒன்றாகும். மேலும்,  
திருவிசைப்பா திருப்பல்லாண்டு திருத்தலங்களில் ஒன்றாகும். இங்கு **அழகியநாயகி உடனுறை பூவணர்** கோயில் கொண்டுள்ளார். இவரை வடமொழியில் **புஷ்பவனேஸ்வரர்** எனவும் இறைவியை **சௌந்தரநாயகி** எனவும் அழைப்பர். இத்தலத்தின் வழிபடுமரம் (தலவிருட்சம்) பலா மரம் ஆகும்.  

## பெயர்க்காரணம்
திருப்புவனம் என்பது உச்சரிப்பில் திரிபு ஏற்பட்ட பெயராகும். "திருப்பூவணம்" என்பது திரிந்து திருப்புவனம் ஆகியது. இங்கு பாரிசாதப் பூவின் படிமம் சிவலிங்கமாக உள்ளது. எனவே சிவலிங்கத்தின் பெயர் "பூவணன்" என்பதாகும். இதன் காரணமாக இந்த ஊருக்குத் **திருப்பூவணம்** என்ற பெயர் உண்டானது. பாண்டிய நாட்டுத் தலங்களில் மூவர் பாடலும் பெற்ற தலம் இது ஒன்றே. 36ஆவது "திருவிளையாடல்" நடைபெற்ற தலம். *எலும்பு பூவாக மாறிய தலம்*, *காசிக்கு வீசம் கூட* எனப் புகழ் பெற்ற தலம்.  

## மதுரையின் கிழக்கு வாயில்
பண்டைய பாண்டிய நாட்டின் தலைநகராக விளங்கிய மதுரைக்குக் கிழக்கு வாயிலாக இத்தலம் இருந்துள்ளது. திருஞானசம்பந்தர் சமணர்களை வெற்றி கொள்ள மதுரை செல்லும் போது மதுரையின் கிழக்கு வாயில் வழியாக உள்ளே செல்ல வேண்டும் என்று விரும்பினார். எனவே மதுரையின் கிழக்கு வாயிலாக விளங்கிய திருப்பூவணத்தை வந்து அடைந்தார்.பிற்கால பாண்டியர்களால் இக்கோயில் கட்டப்பட்டதாக நம்பப்படுகிறது.. பின்னர் விஜயநகர பேரரசின் மதுரை நாயக்க மன்னர் திருமலை நாயக்கரால் அர்த்த மண்டபம் மகாமண்டபம் இராஜ கோபுரம் கட்டப்பட்டதாக அங்குள்ள கல்வெட்டுகள் மூலம் அறிய முடிகிறது..  

## பார்வதி தேவியார் தவம் செய்த இடம்
வைகை ஆற்றின் தென் கரையில் திருப்பூவணம் உள்ளது. திருக்கோயிலுக்கு நேர் எதிரே வைகைஆற்றின் வடகரையில் பார்வதி தேவியார் தவம் செய்த இடம் உள்ளது, இங்கே வந்த திருஞானசம்பந்தர் வைகை ஆற்றைக் கடக்க முயன்ற போது ஆற்று மணல்கள் எல்லாம் சிவலிங்கங்களாகக் காட்சியளித்தன.  

## திருஞானசம்பந்தர் தேவாரப் பதிகத்தைப் பாடி வணங்கினார்
எனவே திருஞானசம்பந்தர் அங்கிருந்தபடியே **தென்திருப்பூவணமே**என்று முடியும் தேவாரப் பதிகத்தைப் பாடி வணங்கினார், திருப்பூவணநாதர் நந்தியை சாய்ந்திருக்கச் சொல்லி காட்சி அருளினார்.  

இவரைப் பின்பற்றி இத்தலத்தில் சுந்தரர்(8 பாடல்கள்), அப்பர் (11 பாடல்கள்), மாணிக்கவாசகர் (பாடல் கிடைக்கப் பெறவில்லை), கரூர்தேவர்(8 பாடல்கள்), அருணகிரிநாதர் (3 பாடல்கள்), குமரகுருபரர் (பாடல் கிடைக்கப் பெற வில்லை) இவர்களும் வைகை ஆற்றின் வட(மறு) கரையிலிருந்தே இறைவனை வழிபட்டுள்ளனர்.  

## 36ஆவது திருவிளையாடல் நடைபெற்ற திருத்தலம்
இது "36ஆவது திருவிளையாடல்" நடைபெற்ற திருத்தலம். மதுரை அருள் மிகு சோமசுந்தரேசுவரர் சித்தராக வந்து இரசவாதம் செய்து தங்கம் தயாரித்துக் கொடுத்த திருத்தலம், இத்தங்கத்தைக் கொண்டே திருப்பூவணத்தில் உற்சவர் (அழகிய பிரான்) செய்யப்பட்டுள்ளார், இதனால் **மதுரை அருள் மிகு சோமசுந்தரேசுவரரால் திருப்பணி செய்யப்பெற்ற திருத்தலம்** என்ற பெருமை உடையது இத் திருத்தலம்.  

## படத்தொகுப்பு
# ரகசியம் (திரைப்படம்)


**ரகசியம்**, கே. பி. கொட்டாரக்கரை தயாரித்த மலையாளத் திரைப்படம். இந்தப் படம் 1969 மார்ச் 20-ல் வெளியானது.  

## நடிப்பு
- பிரேம் நசீர்
- கே. பி. உமர்
- அடூர் பாசி
- என். கோவிந்தன்குட்டி
- பறவூர் பரதன்
- பிரண்டு ராமசாமி
- ஷீலா (நடிகை)
- ஜெயபாரதி
- மீனா
- ஜோஸ் பிரகாஷ்

## பின்னணிப் பாடகர்கள்
- பி. வசந்தா
- சி. ஓ. ஆன்றோ
- கே. ஜே. யேசுதாசு
- கமுகற புருஷோத்தமன்
- பி. ஜெயச்சந்திரன்
- பி. லீலா
- எஸ். ஜானகி

## பங்காற்றியோர்
- தயாரிப்பு - கே பி கொட்டாரக்கரை
- இயக்கம் - சசிகுமார் (இயக்குநர்)|சசிகுமார்
- சங்கீதம் - பி ஏ சிதம்பரநாத்
- இசையமைப்பு - சீகுமாரன் தம்பி
- வெளியீடு - விமலா ரிலீசு
- கதை, திரைக்கதை, வசனம் - கே பி கொட்டாரக்கரை

## பாடல்கள்
# ஜீவன்

**ஜீவன்** என்ற தலைப்பில் உள்ள கட்டுரைகள்:  

- ஜீவன் - தமிழ் திரைப்பட நடிகர்
- ஜீவன் குமாரதுங்க - இலங்கை அரசியல்வாதி
- ஜீவன் மென்டிஸ் - இலங்கை அணியின் மேலதிக குச்சக்காப்பாளர்.
- ஓவியர் ஜீவன் -

---
# கோப்பி லுவாக்



புனுகுப்பூனைக் குடும்பத்தைச் சேர்ந்த ஆசிய மரநாய் சாப்பிட்டு எச்சமாகப் போடும் கோப்பி விதைகள் **கோப்பி லுவாக்** (Kopi Luwak) என்று அழைக்கப்படுகின்றன .தேர்வு மற்றும் செரிமானம் மூலம் கோபி விதைகளை இது மேம்படுத்தும் என்று கோபிக்கொட்டை தயாரிப்பாளர்கள் வாதிடுகின்றனர் .மற்றொரு புறம் , பூனைகளைக் கூண்டில் அடைப்பதால், அவற்றின் நடமாட்டம் கட்டுப்படுத்தப்படுகிறது. காலாற நடப்பது, இணையுடன் சேருவது, பிடித்ததை வேட்டையாடி உண்பது, தன் வயதொத்த பூனைகளுடன் விளையாடுவது என்ற சுதந்திரம் பறிக்கப்பட்டு, பணம் சம்பாதிப்பதில் ஒத்துழைக்க வேண்டிய உயிருள்ள இயந்திரமாக மாற்றப்படுகின்றன என்று வாதிடுவோரும் உள்ளனர்.சில காலத்துக்குப் பிறகு, பூனைகள் இரையெடுக்கவே தயங்கும்போது கூண்டுகளிலிருந்து அவற்றை வெளியே விட்டுவிடுகிறார்கள். பனைமரக் காடுகளில் வசிக்கும் அந்தப் பூனைகள் காடுகளுக்குள் சென்ற உடனேயே இறந்துவிடுகின்றன என்றும் கூறப்படுகிறது.  
ஒன்றில் அடைக்கப்பட்டுள்ள ஆசிய மரநாய்]]  

கோப்பி லுவாக்]]
# ஜீவன் (நடிகர்)



**ஜீவன்** (பிறப்பு: சூலை 6, 1975) என்பவர் தமிழ்த் திரைப்பட நடிகராவார். இவருடைய இயற்பெயர் *விஜயபாஸ்கர் ரெங்கராஜ்* என்பதாகும்.  

## திரை வாழ்க்கை
’யுனிவர்சிடி’ என்ற திரைப்படம் மூலமாக கதாநாயகனாக தமிழ் திரையுலகில் அறிமுகமானவர். அதன் பின்பு ’காக்க காக்க’ திரைப்படத்தில் எதிர்மறைக் கதாபாத்திரம் ஏற்றார்.  

## <sub>திரைப்படங்கள்</sub>
<hiero>  
.  
</hiero>  
| **ஆண்டு** | **திரைப்படம்** | **கதாப்பாத்திரம்** | **குறிப்பு** |
| --- | --- | --- | --- |
| 2002 | *யுனிவர்சிடி* | காந்தி |  |
| 2003 | *காக்க காக்க* | பாண்டியா | பிலிம்பேர் விருது-சிறந்த வில்லன்
ITFA விருது-சிறந்த வில்லன்]] |
| 2006 | *திருட்டு பயலே* | மாணிக்கம் |  |
| 2007 | *நான் அவனில்லை* | ஜூசப் பெர்னாண்டஸ் |  |
| *மச்சக்காரன்* | விக்கி |  |  |
| 2008 | *தோட்டா* | சண்முகம் |  |
| 2009 | *நான் அவனில்லை* | ஜூசப் பெர்னாண்டஸ் |  |
| 2013 | *கிருஷ்ண லீலை* | பின்-தயாரிப்பில் |  |
| 2015 | ''அதிபர்
(திரைப்படம்) | ==ஆதாரங்களும் மேற்கோள்களும்== |  |
# திருட்டுப் பயலே



***திருட்டு பயலே*** (*Thiruttu Payale*) திரைப்படம் சுசி கணேசன் இயக்கிய காதல் விறுவிறுப்புத் திரைப்படமாகும். இத்திரைப்படத்தில் ஜீவன், சோனியா அகர்வால், அப்பாஸ், மாளவிகா, விவேக், மனேஜ் கே ஜெயின் மற்றும்சார்லி ஆகியோர் நடித்திருந்தனர்.  

## நடிப்பு
| **ஜீவன்** | **மாணிக்கம்** |  |
| --- | --- | --- |
| **சோனியா அகர்வால்** | **ரோசி / சரண்யா** |  |
| **அப்பாஸ்** | **ரமேஷ்** |  |
| **மாளவிகா** | **ரூபானி** |  |
| **விவேக்** | **மனோகர்** |  |
| **மனோஜ் கே. ஜெயன்** | **ரூபானியின் கணவன்** |  |
| **சுசி கணேசன்** | **சி. ஐ. டி** |  |
| **வினேத் ராஜ்** | **மனோகர்** |  |
| **சார்லி** | **வாட்ச்மேன்** | } |

## விருதுகள்
- சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு)

## விமர்சனம்
ஆனந்த விகடன் வார இதழில் எழுதிய விமர்சனத்தில் "ஒவ்வொரு மனிதனுக்குள்ளும் உருவாகிற திருட்டுத்தனங்களைத் தோலுரித்துக் காட்டும் அழுத்தமான கதைக் களம்தான். இருந்தாலும், காட்சிகளின் வேகத்தைக் கொஞ்சம் கூட்டி, தடக்கென முடியும் க்ளைமேக்ஸை இன்னும் விறுவிறுப்பாக்கி இருந்தால், திருட்டுப் பயல் நல்ல திருப்தி தந்திருப்பான்!" என்று எழுதி மதிப்பெண்களை வழங்கினர்.  

## ஆதாரங்களும் மேற்கோள்களும்
# நான் அவன் இல்லை



***நான் அவன் இல்லை*** (*Naan Avan Illai*) திரைப்படம் 2007 ல் இயக்குநர் செல்வா இயக்கிய தமிழ்த் திரைப்படமாகும். இத்திரைப்படம் கே. பாலச்சந்தர் இயக்கத்தில் நடிகர் ஜெமினி கணேசன் நடித்திருந்த நான் அவனில்லை திரைப்படத்தி்ன் கதையைத் தழுவி எடுக்கப்பட்டது. இதில் ஜீவன், சினேகா, நமிதா, மாளவிகா, ஜோதிமயி, கீர்த்தி சாவ்லா, லிவிங்ஸ்டன், இலட்சுமி, தேஜாஸ்ரீ, மயில்சாமி ஆகியோர் நடித்திருக்கிறார்கள்.  

## நடிகர்கள்
| நடிகர்கள் | கதாப்பாத்திரம் |  |
| --- | --- | --- |
| ஜீவன் | ஜூசப் பெர்ணான்டஸ்/ அண்ணாமலை/ விக்னேஷ்/ மாதவனன் மேனன்/ ஜாகிர் ஹூசேன்/ ஹரிஹரன் தாஸ்/ சியாம் பிரசாத் |  |
| சினேகா | அஞ்சலி |  |
| நமிதா | மோனிகா பிரசாத் |  |
| மாளவிகா | ரேகா விக்னேஷ் |  |
| ஜோதிமயி | அம்முக்குட்டி மேனன் |  |
| கீர்த்தி சாவ்லா | ராணி தாஸ் |  |
| தேஜாசிறீ |  |  |
| லட்சுமி | சாரதா |  |
| லிவிங்ஸ்டன் | டேவிட் பெர்ணான்டஸ் |  |
| மயில்சாமி | அலெக்ஸ் தம்பிதுரை/ நெப்பொலியன் | } |

## பாடல்கள்
இத்திரைப்படத்திற்கு விஜய் ஆண்டனி, டி. இமான் ஆகியோர் இசையமைத்துள்ளனர். இப்படத்தில் இடம்பெற்ற "ராதா காதல் வராதா" பாடலானது 1974 ஆவது ஆண்டில் வெளியான *நான் அவனில்லை* திரைப்படத்தில் இடம்பெற்ற *ராதா காதல் வராதா* பாடலின் மறுஆக்கமாகும். இப்படத்தின் எல்லா பாடல்களும் நேர்மறையான விமர்சனங்களை பெற்று வெற்றியைப் பெற்றன. குறிப்பாக, சங்கீதா ராஜேஷ்வரன், ஜெயதேவ் குரல்களில் சினேகா-ஜீவன் இடம்பெறும் "ஏன் எனக்கு மயக்கம்" பாடலானது 2007 ஆவது ஆண்டில் வெளியான மிகச் சிறந்த பத்து பாடல்களில் ஒன்றாக அமைந்தது. மேலும் 2007 பிலிம்பேர் விருதிற்கும் பரிந்துரைக்கப்பட்டது.  

| எண் | பாடல் | பாடகர்(கள்) | பாடல் வரிகள் |  |
| --- | --- | --- | --- | --- |
| 1 | "காக்க காக்க" | விஜய் ஆண்டனி, சாருலதா மணி, மாயா, மேகா, வினய பிரசாத் | பா. விஜய் |  |
| 2 | "ஏன் எனக்கு மயக்கம்" | ஜெயதேவ், சங்கீதா ராஜேஷ்வரன், மேகா, ரம்யா | பா. விஜய் |  |
| 3 | "மச்ச கன்னி" | விஜய் ஆண்டனி, ஜெயராசகோபாலன், சத்ய லட்சுமி | பா. விஜய் |  |
| 4 | "நீ கவிதை" | கிரிஷ், மேகா | பா. விஜய் |  |
| 5 | "ராதா காதல்" | வி. வி. பிரசன்னா, மாயா, சங்கீதா ராஜேஷ்வரன், வினய பிரசாத் | கண்ணதாசன் |  |
| 6 | "தேன் குடிச்ச நிலவு" | நரேஷ் ஐயர், தீபா மிரியம் | பழனி பாரதி | } |
# குருதியின் கன அளவு

**குருதியின் கன அளவு** (Blood volume) என்பது மனித உடலிலுள்ள குருதியின் மொத்த கனஅளவாகும். 70 கிலோ கிராம் எடையுள்ள ஒரு மனிதரின் உடலில் சுமார் 5 முதல் 6 லிட்டர் இரத்தம் காணப்படும். குருதியிலுள்ள செவ்வணுக்கள் உயிரணுக்களுக்கு தேவையான ஆக்சிஜனை  
எடுத்துச் செல்லவும் எச்சமாகத் தோன்றும் கரிஇரு தீயதை (கார்பன் டை ஆக்சைடை CO2) அகற்றவும் உதவுகின்றன. இரத்தத்திலுள்ள வெள்ளை அணுக்கள் பலவகையிலும் நோய் எதிர்ப்பு பணிகளைச் செய்கின்றன. குருதியிலுள்ள நீர்மப் பகுதி பிளாசுமா எனப்படும். உடலியக்கத்திற்குத் தேவையான பல தனிமங்களும் மிக நுண்ணிய அளவில் உள்ளன. பிளாசுமாவும் வெள்ளை, செவ்வணுக்களும் இணைந்து உள்ளதே குருதியாகும்.  

## குருதியின் கனஅளவைக் கணக்கிடல்
சிற்சில நேரங்களில் குருதியின் கன அளவு என்ன என்று தெரிந்து கொள்ள வேண்டிய நிலை மருத்துவத்தின் போது ஏற்படுகிறது. இதற்கு அணுக்கரு மருத்துவம் (Nuclear medicine) உதவுகிறது.  

அணு நிறை 51 கொண்ட கதிரியக்கக் குரோமியம் காமாக் கதிர்களை வெளியிடுகிறது. சுமார் 740 கிலோ பெக்கரல் (kBq ) குரோமியத்தினை, உறிஞ்சியின் துணையுடன் எடுக்கப்பட்ட 10 கன சென்டி மீட்டர் இரத்தத்துடன் கலந்து 10 நிமிடங்கள் பொறுத்திருந்து மறுபடியும் உடலினுள் செலுத்தப்படுகிறது. 15 நிமிடங்களில் இந்த கதிர்த் தனிமம் உடலிலுள்ள எல்லா குருதியுடனும் சீராகக் கலந்து விடுகிறது. இவ்வாறு கலந்துவிட்ட நிலையில் சிறிதளவு இரத்தம் உறிஞ்சிமூலம் எடுக்கப்படுகிறது. உடலிலுள்ள மொத்த குருதியின் கன அளவு V சிசி என்றும் இப்போது எடுக்கப்பட்ட குருதியின் அளவு v சிசி என்றும் கொள்வோம். முதலில் எடுத்துக் கொண்ட குரோமியம் 51 ன், எண்கருவியில் (Counter) பெறப்பட்ட எண் A c/m என்றும் குரோமியம் கலந்த உடலிலிருந்து எடுக்கப்பட்ட குருதியில் எடுக்கப்பட்ட அளவு a c/m என்றும் கொண்டால், இரண்டிலும் ஒப்புக் கதிரியக்கம் (Specific activity) சமமாக இருக்கும். அதாவது,  

:<math> \frac{A}{V} = \frac {a}{v} \,</math>  

இதில் V ஐத் தவிர மற்ற அளவீடுகள் தெரியும் எனவே  

:<math> V = A \times \frac{v}{a}\,</math> கன சென்டி மீட்டர் என்று கணக்கிட்டுத் தெரிந்து கொள்ளலாம்.  

## ஆதாரம்
சாலியர் குரல் -செப்டம்பர் 1997.
# அறுதி மதிப்புத் தேற்றம்


கணிதத்தில் **அறுதி மதிப்புத் தேற்றம்** (*extreme value theorem*) இன் கூற்று:  

வரம்புடைய மூடிய இடைவெளி [*a*,*b*] இல், மெய்மதிப்புச் சார்பு *f* தொடர்ச்சியானதாக இருந்தால், அந்த இடைவெளிக்குள் குறைந்தது ஒருமுறை அச்சார்பு பெருமம் மற்றும் சிறுமம் அடையும். அதாவது [*a*,*b*] இடைவெளிக்குள் கீழ்க்காணுமாறு *c* , *d* ஆகிய இரு எண்களைக் காண முடியும்:  

:<math>f(c) \ge f(x) \ge f(d)\quad\forall x\in [a,b].\,</math>  

இத்தேற்றத்துடன் தொடர்புடைய மற்றொரு தேற்றமான **வரம்புடைமைத் தேற்றம்** கூற்றின்படி,  

மூடிய இடைவெளி [*a*,*b*] இல், மெய்மதிப்புச் சார்பு *f* தொடர்ச்சியானதாக இருந்தால், அந்த இடைவெளிக்குள் கீழ்க்காணுமாறு *m* , *M* ஆகிய இரு எண்களைக் காண முடியும்:  

:<math>m \le f(x) \le M\quad \forall x \in [a,b].\,</math>  

அறுதி மதிப்புத் தேற்றம், வரம்புடைமைத் தேற்றத்தின் மேம்பட்ட வடிவாக உள்ளது. வரம்புடைமைத் தேற்றம், சார்பானது வரம்புடையாத அமையும் என்கிறது. ஆனால் அறுதி மதிப்புத் தேற்றம் மேலும் அதிகப்படியாக, சார்பு வரம்புடையதாக மட்டும் இருப்பதோடல்லாது, அதன் குறைந்தபட்ச மேல் வரம்பினைப் பெருமமாகவும், அதிகபட்ச கீழ்வரம்பினைச் சிறுமமாகவும் கொண்டிருக்கும் என்று கூறுகிறது.  

அறுதி மதிப்புத் தேற்றம், ரோலின் தேற்றத்தை நிறுவப் பயன்படுத்தப்படுகிறது.  

## தேற்றம் பயன்படா சார்புகள்
கீழே தரப்பட்டுள்ள எடுத்துக்காட்டுகளிலிருந்து இத் தேற்றத்திற்கு உட்படும் சார்புகளின் ஆட்களங்கள் வரம்புடையவையாகவும் மூடியவையாகவும் இருக்க வேண்டியதின் அவசியத்தைப் புரிந்து கொள்ளலாம்.  

1. [0,&nbsp;∞) இடைவெளியில் வரையறுக்கப்பட்ட சார்பு *&fnof;*(*x*) = *x* , மேற்புறம் வரம்புடையதாக இல்லை.
1. [0,&nbsp;∞) இடைவெளியில் வரையறுக்கப்பட்ட சார்பு *&fnof;*(*x*) = வரம்புடையது. ஆனால் குறைந்தபட்ச மேல் வரம்பு &nbsp;1 ஐ அடைவதில்லை.
1. (0,&nbsp;1] இடைவெளியில் வரையறுக்கப்பட்ட சார்பு *&fnof;*(*x*) = மேற்புறம் வரம்புடையதாக இல்லை.
1. (0,&nbsp;1] இடைவெளியில் வரையறுக்கப்பட்ட சார்பு *&fnof;*(*x*) = 1 – *x* வரம்புடையது. ஆனால் குறைந்தபட்ச மேல் வரம்பு &nbsp;1 ஐ அடைவதில்லை.
*&fnof;*(0)&nbsp;= 0 என வரையறுப்பதன் மூலம் அறுதி மதிப்புத் தேற்றம், வரம்புடைமைத் தேற்றம் ஆகிய இரு தேற்றங்களுக்கும், இடைவெளி [*a*,&nbsp;*b*] இல் தொடர்ச்சித்தன்மை தேவை என்பதை அறிந்து கொள்ளலாம்.  

## அரைத் தொடர்ச்சிச் சார்புகளுக்கு நீட்டிப்பு
சார்பு *f* அரைத் தொடர்ச்சியானதாக இருந்தால் வரம்புடைமைத் தேற்றம் மற்றும் அறுதி மதிப்புத் தேற்றம் இரண்டிலும் அதற்கேற்ற பாதிப்பகுதி உண்மையானதாகும். நீட்டிக்கப்பட்ட மெய்யெண் கோட்டிலிருந்து –∞ அல்லது +∞ மதிப்பைத் தேவைக்கேற்பச் சேர்த்துக் கொள்ளலாம்.  

**தேற்றம்:**  

சார்பு *f* : [*a*,*b*] → [–∞,∞) மேல் அரைத் தொடர்ச்சியுடையது எனில்,  
:<math>\limsup_{y\to x} f(y)\le f(x) \quad \forall x \in [a,b] \,</math> என்றவாறு இருக்கும். அப்போது சார்பு *f* மேற்புறம் வரம்புடையதாக, குறைந்தபட்ச மேல்வரம்புடன் இருக்கும்.
# சீயோனின் எங்கள் அன்னை தேவாலயம்


கட்டப்பட்ட சீயோனின் எங்கள் அன்னை தேவாலயத்தின் குவிமாடமும் மணிக் கோபுரமும்]]  
**சீயோன் எங்கள் மாதா தேவாலயம்** (*Church of Our Lady Mary of Zion*, அம்காரியம்: ርዕሰ አድባራት ቅድስተ ቅዱሳን ድንግል ማሪያም ፅዮን *Re-ese Adbarat Kidiste Kidusan Dingel Maryam Ts’iyon*) என்பது எத்தியோப்பியாவிலுள்ள மிகவும் முக்கியத்துவம் வாய்ந்த எத்தியோப்பிய மரபுவழி சபையின் தேவாலயமாகும். இது திக்ரே மாநிலத்திலுள்ள அக்சம் எனும் நகரில் அமைந்துள்ளது. ஆரம்ப தேவாலயம் கி.பி 4ம் நூற்றயாண்டு காலத்தில், முதல் கிருத்தவ சக்கரவர்த்தி எசானா ஆட்சிக்காலத்தில் கட்டப்பட்டது என நம்பப்படுகின்றது.  


- Stuart Munro-Hay (2005), *The Quest for the Ark of the Covenant*, Ch. 6
# உலகளாவிய இலக்கணம்

**உலகளாவிய இலக்கணம்** என்பது மொழியியலில் உள்ள கருத்தாக்கம் ஆகும். இதை உருவாக்கியவர் மொழியியல் அறிஞரான நோம் சாம்சுகி ஆவார். மனிதரிடம் மொழியைப் புரிந்துணரும் தன்மை மூளையில் நரம்புகளில் பின்னப்பட்டுள்ளதாகவும் இந்த கருத்து கூறுகிறது.  

உலகின் அனைத்து மொழிகளும் ஒரே மாதிரியான குணங்களைக் கொண்டிருப்பதாகவும் இது தெரிவிக்கிறது. அனைத்து மொழிகளும் கொண்டிருக்கும் இத்தகைய குணங்கள் என்னவென்பதைக் கண்டறிதல் வேண்டும்.
# சுழலும் நேர்முனை எக்சு கதிர் குழாய்



**சுழலும் நேர்முனை எக்சு-கதிர்க் குழாய்** (Rotating anode x ray tube) என்பது எக்சு-கதிர்க் குழாயின் ஒரு வகை ஆகும். இதில் குழாயிலுள்ள நேர்முனை, நிலையாக இல்லாமல் சுழலும் வகையில் அமைந்துள்ளது. இலக்கில் தோன்றும் நிறைந்த அளவு வெப்பம் அதிகச் செறிவுடன் கூடிய கதிர்களைத் தொடர்ந்து பெற முடியாமல் செய்கிறது. அதிக வெப்பத்தால் இலக்கு உருகிவிடக்கூடும். தொடர்ந்து குழாயினைப் பயன்படுத்தும் போது உயரளவு வெப்பத்தினைத் தாங்கிக் கொள்ளும் விதத்தில் இந்த நேர்முனை உள்ளது. அதிகப் பரப்பில் நேர்முனையில் வெப்பம் தோற்றுவிக்கப்படுவதால் இலக்குச் சேதமுறாமல் காக்கப்படுகிறது. நேர்முனை நிமிடத்திற்கு 3600 முறை சுழலுமாறு அமைக்கப்பட்டுள்ளது. அதாவது வினாடிக்கு 60 சுழற்சி கொண்டுள்ளது.  

டங்ஸ்டனால் ஆன தட்டின் விட்டம் எலக்ட்ரான்கள் மோதும் பாதையின் பரப்பினை தீர்மானிக்கிறது. தட்டின் விட்டம் பொதுவாக 75 முதல் 100 மி.மீ. வரையிலும் காணப்படும். கோட்டுக் குவியக் கோட்பாடும் பயன்படுத்தப்படுகிறது. இதிலும் குவியப்பாதை பரபரப்பாக மாற வாய்ப்புண்டு. கவனக்குறைவால் குழாயில் ஏற்படும் பழுதுகள் இங்கும் ஏற்படலாம்.  

## ஆதாரம்
- Radio physics and dark room procedures-Jaypee Bros.Medical publishers
# உறங்காத சுந்தரி


**உறங்காத சுந்தரி** என்பது குஞ்சாக்கோ தயாரித்த மலையாளத் திரைப்படம். இந்தப் படம் 1969 மே 1-ல் வெளியானது.  

## நடிப்பு
- சத்யன்
- கே. பி. உமர்
- எச். பி. பிள்ளை
- பகதூர்
- நெல்லிக்கோடு பாசுக்கரன்
- அடூர் பங்கஜம்
- சாந்தி
- ஜெயபாரதி
- ராஜச்றீ நாயர்.

## பின்னணிப் பாடகர்கள்
- பி. வசந்தா
- கே. ஜே. யேசுதாசு
- கமுகற புருஷோத்தமன்
- பி. லீலா
- பி. சுசீலா

## பங்காற்றியோர்
- தயாரிப்பு, இயக்கம் - பி சுப்பிரமண்யம்
- சங்கீதம் - ஜி தேவராஜன்
- இசையமைப்பு - வயலார்
- வெளியீடு - ஏ குமாரசுவாமி ரிலீசு
- கதை, திரைக்கதை, வசனம் - சிறீ

## பாடல்கள்
# ஆதித்தியயிருதயம்

**ஆதித்தியயிருதயம்** (Ādityahṛdayam) என்ற இந்த பாடல் ஆதித்தியன் என்ற பெயரைக் கொண்ட சூரியனைப் பற்றியது. இராவணனுடன் போரிடும் முன், அவனை வெற்றி கொள்ள, அகத்திய முனிவர் இராமனுக்கு இப்பாடலைக் கூறினார். இராவணனுடனான போரில் தளர்ந்திருந்த இராமனுக்கு, சூரியனை வணங்கினால் எதிரியை வெல்லும் பலம் கிடைக்கும் என ஊக்குவிக்கிறார். அகத்தியர் எழுதி, வால்மீகி தொகுத்த உத்த காண்டத்தில் 107 வது பாடலாக இடம் பெறுகிறது.  

## பாடல்
<poem>  
ஸந்தாபநாஸகராய நமோநமஹ  
அந்தகாராந்தகாராய நமோநமஹ  
சிந்தாமணே! சிதாநந்தாய நமோநமஹ  
நீஹாரநாஸகாய நமோநமஹ  
மோஹவிநாஸகராய நமோநமஹ  
ஸாந்தாய ரௌத்ராய ஸௌம்யாய கோராய  
காந்திமதாங்காந்திரூபாய தே நமஹ  
ஸ்தாவரஜங்கமாசார்யாய தே நமோ  
தேவாய விஸ்வைக ஸாக்‌ஷிணே தே நமஹ  
ஸத்யப்ரதாநாய தத்த்வாய தே நமஹ  
ஸத்யஸ்வரூபாய நித்யம் நமோநமஹ  
</poem>
# மகா பரிசுத்த இடம்

பரிசுத்த இடத்தைக் காட்டுகிறது. இதன் பின் மகா பரிசுத்த இடம் உள்ளது]]  
**மகா பரிசுத்த இடம்** (*Holy of Holies*, (திபேரிய எபிரேயம்: **) என்பது எபிரேய விவிலியம் குறிப்பிடும் ஆசரிப்புக் கூடாரத்திலுள்ள உள்ளக புனித இடமும், பின்பு முதலாம் எருசலேம் கோவிலில் உடன்படிக்கைப் பெட்டி வைக்கப்பட்டிருந்த இடமும், தலைமைக்குரு மாத்திரம் யோம் கிப்பூர் அன்று உள்நுழையும் இடமுமாகும். உடன்படிக்கைப் பெட்டியினுள் சீனாய் மலையில் வைத்து மோசேக்கு கடவுளினால் கொடுக்கப்பட்ட பத்துக் கட்டளைகள் இருந்தது எனக் கூறப்படுகின்றது.
# குருச்சேத்திரம்


**குருச்சேத்திரம்** இந்துக்களின் இதிகாசத்திலும், வரலாற்றிலும் சிறப்பு பெற்ற இடமாகும். குருச்சேத்திரத்தை, **தர்மச்சேத்திரம்** (புனித இடம்) என்றும் அழைப்பர். இது இந்தியாவில், அரியானா மாநிலத்தில் குருச்சேத்திர மாவட்டத்தில் அமைந்துள்ளது. இந்நகரம் சண்டிகரிலிருந்து 80 கி.மீ. தொலைவிலும், தில்லியிலிருந்து 100 கி.மீ. தொலைவிலும் உள்ளது.  

பாண்டவர் – கௌரவர் படைகளுக்கு இடையே நடந்த குருச்சேத்திரப் போர் இவ்விடத்தில்தான் நடந்தது. மேலும் குருச்சேத்திரப் போர்க்களத்தில் தான் பகவத் கீதை பிறந்தது.  

பாண்டவர்கள் – கௌரவர்களுக்கு முன்னோர் ஆன பரத குலத்தில் பிறந்த *குரு* எனும் அரசன் பெயரால், இவ்விடத்திற்கு குருச்சேத்திரம் என்று பெயர் பெற்றது என புராணங்கள் கூறுகிறது.  

குருச்சேத்திரத்தில் அமைந்த தொன்மை வாய்ந்த புனித பிரம்ம சரோவர் குளம் அமைந்துள்ளது.  

## குருசேத்திரத்தின் வரலாறு
வாமண புராணம் பரத குல அரசன், **குரு** என்பவன், சரசுவதி மற்றும் திருஷ்டாவதி நதிக்கரையில் பொ.ஊ.மு. 1900-இல் இந்நகரை அமைத்தான் என்று கூறுகிறது. யக்ஞம், தானம், தவம், வாய்மை, தியாகம், மன்னித்தல், கருணை, மனத்தூய்மை, மற்றும் பிரம்மச்சர்யம் போன்ற நற்பண்புகள் கொண்ட அரசன் ”*குரு*”வின் மேன்மையை பாராட்டி, பகவான் விஷ்ணு அளித்த இரண்டு வரங்களின்படி, இவ்விடத்தில் இறப்பவர்கள் வீடுபேறு அடைவர். இவ்விடம், பல்வேறு காலகட்டங்களில் உத்தரவேதி என்றும், பிரம்மவேதி என்றும் இறுதியில் பரத குல அரசன் **'குரு**'வின் காலத்திலிருந்து குருச்சேத்திரம் என்று அழைக்கப்படுகிறது.  

## பார்க்க வேண்டிய இடங்கள்
- பிரம்ம சரோவர் குளக்கரையில் உலகின் மிகப்பெரிய இரதம் அமைந்த இடம்
- கிருஷ்ணா அருங்காட்சியகம், மகாபாரத காட்சிகள் கொண்ட அருங்காட்சியகம்
- பீஷ்ம குண்டம், பீஷ்மர் வீடுபேறு அடைந்த இடம்
- சோதிசர் அருச்சுனனுக்கு பகவான் ஸ்ரீகிருஷ்ணர் பகவத் கீதை அருளிய இடம்
- பிரம்ம குண்டம், அருச்சுனன் பீஷ்மருக்கு தண்ணீர் தாகம் தீர்க்க, தன் அம்பினால் பூமியை துளைத்து தண்ணீர் உண்டாக்கிய குளம்.
- குருசேத்திர அறிவியல் அருங்காட்சியகம்
- கல்பனா சாவ்லா நினைவு கோளரங்கம்
- பிர்லா மந்திர்
- குருச்சேத்திரம் சிவன் கோயில்

## நிலவியல் அமைப்பு

## இதனையும் காண்க
- பிரம்ம சரோவர்
- குருச்சேத்திரப் போர்
- மகாபாரதம்
- பகவத் கீதை
# உரிமையியல் சட்டம்


இந்தியா, இங்கிலாந்து, வேல்சு போன்ற பொதுச் சட்டம் நிலவும் நாடுகளில் **குடிமையியல் சட்டம்** (*civil law*) அல்லது தெளிவாகத் தமிழில் **உரிமையியல் சட்டம்** என்பது குற்றவியல் சட்டம் அல்லாத சட்டமாகும். உரிமைத் தீங்கு, நம்பிக்கை முறிப்பு, உடன்பாடு முறிப்பு போன்ற குடிமையியல் தவறுகளும் எதிர்பார்க்கப்பட்ட உடன்பாடுகளும் இந்த சட்டத்தில் வரையறுக்கப்படுகின்றன. உரிமையியல் சட்டமும், குற்றவியல் சட்டத்தைப் போலவே, நிலைமுறைச் சட்டம் என்றும் நடைமுறைச் சட்டம் எனவும் இரண்டாகப் பிரிக்கப்படுகிறது. உரிமையியல் சட்டம் தனிநபர்களிடையே அல்லது அமைப்புக்களுக்கிடையே ஏற்படும் பிணக்குகளையும் தீர்வின் முடிவில் பாதிக்கப்பட்டவருக்கு வழங்கப்பட வேண்டிய இழப்பீட்டையும் குறித்தான சட்ட அங்கமாகும். காட்டாக, ஓர் தானுந்து விபத்தில் காயமடைந்தவர் ஓட்டுநரிடம் தனக்கேற்பட்ட இழப்பிற்கு அல்லது காயத்திற்கு நட்ட ஈடு கோருவது உரிமையியல் சட்டத்தின்படி அமையும். இதற்கு மாறாக குற்றவியல் சட்டம் இழைத்தக் குற்றத்திற்கு தண்டனை வழங்குவதை வலியுறுத்துகிறது. மேற்கண்ட எடுத்துக்காட்டில் போக்குவரத்து விதிகளை மீறி விபத்து நிகழ்ந்திருந்தால் காவல்துறை குற்றவியல் சட்டத்தின்படி வழக்குத் தொடர்ந்து தண்டனை வழங்குவர்.  
## மேற்சான்றுகள்
# கூடுகள் சிதைந்தபோது (நூல்)



**கூடுகள் சிதைந்தபோது** என்பது எழுத்தாளர் அகில் எழுதியுள்ள 14 சிறுகதைகள் அடங்கிய ஒரு சிறுகதைத் தொகுப்பு நூல் ஆகும். இந் நூல் வம்சி பதிப்பகத்தாரால் வெளியிடப்பட்டுள்ளது.  

## விருதுகள்
- தமிழ் நாடு அரசின் அயலகப்படைப்பிலக்கியத்திற்கான விருது – 2011
- கு. சின்னப்பபாரதி அறக்கட்டளையின் இலக்கிய விருது - 2011
- மணிவாசகர் பதிப்பகத்தின் சிறந்த நூலுக்கான நூலாசிரியர் விருது – 2011
- கவிதை உறவு சஞ்சிகையின் சிறந்த சிறுகதை நூலுக்காக அமரர் சு.சமுத்திரம் விருது - 2011
- புதுவை நண்பர்கள் தோட்டத்தின் இலக்கிய விருது – 2011
- கவிஞாயிறு தாராபாரதி அறக்கட்டளையின் சிறந்த நூலுக்கான விருது – 2011
- தமிழ்நாடு கலை இலக்கியப் பெருமன்றத்தின் சிறந்த சிறுகதைத் தொகுப்பிற்கான எழுத்தாளர் தனுஷ்கோடி ராமசாமி விருது - 2012
- எழுத்தாளர் ஊக்குவிப்பு மையத்தின் துறையூர் வே.நாகேந்திரன் தமிழியல் விருது - 2012
# விக்கிப்பீடியா:முதற்பக்கக் கட்டுரைகள்/நவம்பர் 17, 2013


**மெக்சிக்கோ அமெரிக்கப் போர்** என்பது 1846-1848 ஆண்டுகளில் மெக்சிக்கோ மற்றும் அமெரிக்கா ஆகிய இரு நாடுகளுக்கும் இடையே ஏற்பட்ட போரைக் குறிக்கும். 1845ம் ஆண்டு அமெரிக்கா டெக்சாசை தன்னுடன் இணைத்துக்கொண்டதை எதிர்த்து மெக்சிக்கோ இப்போரை நடத்தியது. 1836 ல் டெக்சாசு மெக்சிக்கோவுக்கு எதிராகப் புரட்சி நடத்தி மெக்சிக்கோவில் இருந்து பிரிந்தாலும் மெக்சிக்கோ டெக்சாசைத் தன்னுடைய பகுதியாகக் கருதியது. 1846ன் வசந்த காலத்திலிருந்து 1847ன் இலையுதிர் காலம் வரை பெரும் போர் நடைபெற்றது. அமெரிக்கப் படைகள் விரைவாக நியு மெக்சிக்கோவையும் கலிபோர்னியாவையும் கைப்பற்றின. வடகிழக்கு, வடமேற்கு மெக்சிக்கோவின் சில பகுதிகளையும் அமெரிக்கப் படைகள் கைப்பற்றின. அமெரிக்கக் கப்பற் படையின் பசிபிக்குப் பகுதிப் படை பாகா கலிபோர்னியாவின் தென் பகுதியிலுள்ள பல படைத்தளங்களைக் கைப்பற்றியது. மற்றொரு அமெரிக்கப்படை மெக்சிக்கோ நகரைக் கைப்பற்றியது. இப்போரில் அமெரிக்கா வெற்றிபெற்றது. **மேலும்...**  
---

**மாமல்லபுரம்** இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டம், திருக்கழுகுன்றம் வட்டம், திருக்கழுகுன்றம் ஊராட்சி ஒன்றியத்தில் இருக்கும் ஒரு பேரூராட்சி ஆகும். 7ஆம் நூற்றாண்டில் பல்லவ நாட்டின் முக்கிய துறைமுகமாக விளங்கிய நகரமாகும். இந்நகரம் **மகாபலிபுரம்** என்றும் வழங்கப்படுகிறது. மாமல்லபுரத்தில் உள்ள கட்டடங்களை மூன்று வகையாகப் பிரிக்கலாம்: குடைவரைக் கோயில்கள் அல்லது மண்டபங்கள்; ஒற்றைக்கல் கோயில்கள் அல்லது இரதங்கள் மற்றும் கட்டுமானக் கோயில்கள். இவைதவிர, புடைப்புச் சிற்பத் தொகுதிகள் வெளிப்புறத்திலும் கோயில்களின் உள்ளும் காணப்படுகின்றன. மாமல்லபுரத்தின் சிற்பங்கள் மிக நளினமாகவும் இயல்பானவையாகவும் இருப்பதாலும் கடற்கரைக் கோயில்கள், இரதங்கள், புடைப்புச் சிற்பத் தொகுதிகள் போன்ற சிறப்பு வாய்ந்த பல இருப்பதாலும், மாமல்லபுர நினைவுச்-சின்னங்களை உலகப் பண்பாட்டுச் சின்னம் என்று 1984-ல் யுனெஸ்கோ அறிவித்தது. **மேலும்...**
# Module:Yesno

-- Function allowing for consistent treatment of boolean-like wikitext input.  
-- It works similarly to the template .  

return function (val, default)  
-- If your wiki uses non-ascii characters for any of "yes", "no", etc., you  
-- should replace "val:lower" with "mw.ustring.lower(val)" in the  
-- following line.  
val = type(val) == 'string' and val:lower or val  
if val == nil then  
return nil  
elseif val == true  
or val == 'yes'  
or val == 'y'  
or val == 'true'  
or val == 't'  
or val == 'on'  
or val == 'ஆம்'  
or val == 'சரி'  
or tonumber(val) == 1  
then  
return true  
elseif val == false  
or val == 'no'  
or val == 'n'  
or val == 'false'  
or val == 'f'  
or val == 'off'  
or val == 'இல்லை'  
or val == 'தவறு'  
or tonumber(val) == 0  
then  
return false  
else  
return default  
end  
end
# Module:Factorization

local p = {}  

function p.factor  
number = tonumber(.args[1])  
productSymbol = .args['product'] or '·'  
bold = .args['bold'] and true  
big = .args['big'] and true  
serif = .args['serif'] and true  
primeLink = .args['prime'] and true  

number = math.floor(number)  
if number < 2 or number > 1000000 then  
return '<strong>number out of range</strong>'  
end  

result = ""  
currentNumber = number  
power = 0  

--First take care of 2, the only even prime number.  
if currentNumber % 2 == 0 then  
result = '2'  
currentNumber = currentNumber / 2  
power = 1  
end  

while currentNumber % 2 == 0 do  
currentNumber = currentNumber / 2  
power = power + 1  
end  

if power > 1 then  
result = result..'<sup>'..power..'</sup>'..productSymbol..' '  
elseif power == 1 then  
result = result..' '..productSymbol..' '  
end  

--Now do all odd numbers.  
prime = 3  

while prime <= math.sqrt(currentNumber) do  

power = 0  

if currentNumber % prime == 0 then  
result = result..prime  
currentNumber = currentNumber / prime  
power = 1  
end  

while currentNumber % prime == 0 do  
currentNumber = currentNumber / prime  
power = power + 1  
end  

if power > 1 then  
result = result..'<sup>'..power..'</sup>'..productSymbol..' '  
elseif power == 1 then  
result = result..' '..productSymbol..' '  
end  

prime = prime + 2  
end  

if currentNumber ~= 1 then  
result = result..currentNumber..' '..productSymbol..' '  
end  

if currentNumber == number and primeLink then  
return *..'prime'..*  
end  

result = string.sub(result,1,-4)  

return format(result)  
end  

function format(num)  
if bold then  
num = '<b>'..num..'</b>'  
end  

if serif then  
if big then  
num = '<span>'..num..'</span>'  
else  
num = '<span>'..num..'</span>'  
end  
elseif big then  
num = '<span>'..num..'</span>'  
end  

return num  
end  

return p
# புஷ்கர்



**புஷ்கர்** இந்திய மாநிலமான ராஜஸ்தானில் உள்ள அஜ்மீர் மாவட்டத்தில் உள்ள சிறு நகரம். இந்துக்கள் வழிபடும் முக்கிய புனிதத் தலங்களில் இதுவும் ஒன்று. புஷ்கர் நகரின் புஷ்கரணி எனும் புனித குளமும், பிரம்மன் கோயிலும், ஒட்டகத் திருவிழாவும் புகழ் பெற்றவையாகும். அருகில் உள்ள பெரு நகரம் அஜ்மீர்.  

## பெயர்க் காரணம்
புஷ்கர் என்றால் சமசுகிருதத்தில் நீலத்தாமரை என்று பொருள். இந்துக்களின் புராணத்தின்படி, பிரம்மா பூமியில் செய்யவிருக்கும் யாகத்திற்கு இடம் தேவைப்பட்டது. இதனால், அன்னம் தாமரையை இடும் இடத்தை, தேர்வு செய்யலாம் என்ற யோசனை எழவே, அவ்வாறே செய்யப்பட்டது. தாமரை மலர் விழுந்த இடமே புஷ்கர் எனப்பட்டது. தாமரைக் கொடிகள் நிறைந்த குளத்தை புஷ்கரணி என்பர்.  

## மக்கள் வகைப்பாடு
2001ஆம் ஆண்டின் மக்கட்தொகை கணக்கெடுப்பின்படி, புஷ்கர் நகரத்தின் மொத்த மக்கட்தொகை 14,789, அவர்களில் ஆண்கள் 54%, பெண்கள் 46%. சராசரி எழுத்தறிவு 69%, ஆறு வயதிற்குட்டவர்கள் 14% ஆகும்.  

## படக்காட்சியகம்
# சம்பந்தன் (எழுத்தாளர்)


**கந்தையா திருஞானசம்பந்தன்** (20 அக்டோபர் 1913 - 7 சனவரி 1995) என்னும் இயற்­பெயர் கொண்ட **சம்­பந்தன்** ஈழத்தின் சிறுகதை எழுத்தாளரும், கவிஞரும் ஆவார்.  

## வாழ்க்கைக் குறிப்பு
சம்பந்தன் யாழ்ப்பாணம் திருநெல்வேலியில் கந்தையா, இராசமணி ஆகியோருக்குப் பிறந்தார். பண்டிதமணி சி. கணபதிப்பிள்ளையின் மாணாக்கர். திருநெல்வேலி சைவ வித்தியாசாலையில் ஆசிரியராகப் பணியாற்றினார்.  

## எழுத்தாளராக
சம்பந்தனின் முதலாவது சிறுகதை *தாராபாய்* 1938 ஆம் ஆண்டில் கலைமகளில் வெளிவந்தது. இவரது 11 சிறுகதைகள் கலைமகளில் வெளிவந்துள்ளன. இது தவிர மறுமலர்ச்சி, கலைச்செல்வி, கிராம ஊழியன், ஈழகேசரி ஆகிய இதழ்களிலும் இவரது சிறுகதைகள் வெளிவந்துள்ளன. 1966 ஆகத்து மாத விவேகி இதழ் "சம்பந்தன் சிறுகதை மலராக" அவரது ஐந்து சிறுதைகளைத் தாங்கி வெளிவந்தது. இலங்கை இலக்கியப் பேரவை 1998 ஆம் ஆண்டில் சம்பந்தன் சிறுகதைகள் என்ற சிறுகதைத் தொகுதியை வெளியிட்டது. இத்தொகுதியில் 10 சிறுகதைகள் அடங்கியிருந்தன.  

1960களில் கவிதைகள் எழுத ஆரம்பித்தார். 1963 ஆம் ஆண்டில் இவர் எழுதித் தயாராக வைத்திருந்த சாகுந்தல காவியம் 1987 ஆம் ஆண்டிலேயே நூலாக வெளிவந்தது. கலைமகள் ஆசிரியர் கி. வா. ஜகந்நாதன் இந்நூலுக்கு அணிந்துரையும், பண்டிதமணி ஆசியுரையும் வழங்கியிருந்தனர்.  

## இறுதிக் காலம்
1990 ஆம் ஆண்டில் இலண்டனுக்குப் புலம்பெயர்ந்து சென்றார். அங்கிருந்து அவர் எழுதிய பாவிய மகளிர் எழுவர் பற்றிய நூல் தர்மவதிகள் என்ற தலைப்பில் அவர் இறந்த பின்னர் 1997 ஆம் ஆண்டில் வெளிவந்தது. இந்நூலுக்கு பேராசிரியர் கா. சிவத்தம்பி அணிந்துரை வழங்கியிருந்தார்.  

## நினைவு
சம்பந்தனின் நினைவாக யாழ் இலக்கிய வட்டம் ஆண்டுதோறும் "சம்பந்தன் விருது" எனும் இலக்கிய விருது வழங்கி வருகிறது.  

## எழுதிய நூல்கள்
- சாகுந்தல காவியம் (1987)
- தர்மவதிகள் (1997)
- சம்பந்தன் சிறுகதைகள் (1998)
# தெலுங்கானா மக்களின் ஆயுதப் போராட்டம் (1946-1951)


**தெலங்காணா மக்களின் ஆயுதப் போராட்டம் (1946-1951)** (தெலங்காணா சயுதா போராட்டம்; ) என்பது, இந்தியாவில் ஆந்திர மாநிலத்தில் 1946 ஆண்டு‍ முதல் 1951 அக்டோபர் 21 வரை நடைபெற்ற தெலங்காணா விவசாயிகளின் ஆயுதப் போராட்டத்தைக் குறிக்கும். 16 ஆயிரம் சதுர மைல்கள் பரப்பளவிற்குள் 3 ஆயிரம் கிராமங்களில் வாழ்ந்திருந்த சுமார் 30 லட்சம் விவசாய மக்கள், கம்யூனிஸ்டுகளின் தலைமையில் ஐந்து ஆண்டுகள் வரை நடத்திய ஆயுதந்தாங்கிய போராட்டம் நடத்தினர்.  

## வரலாறு‍

நல்கொண்டா, வாரங்கால், கம்மம் ஆகிய மூன்று மாவட்டங்களில் கிராம ராஜ்யமே அமைந்தது எனலாம். முதலில் ஹைதராபாத் நிஜாமின் ரஜாக்கர்கள் போலீஸ், பின் இந்திய அரசின் போலீஸ், ராணுவம் இவை அனைத்தையும் எதிர்த்து விவசாய மக்களின் ஆயுத எழுச்சியாக இது நடந்தது. விவசாய சீர்திருத்தங்கள், குறைந்த பட்சக்கூலி, குத்தகை விவசாயிகள் பாதுகாப்புச் சட்டம் போன்ற பல முயற்சிகளை அரைகுறையாகவாவது அரசாங்கம் மேற்கொள்ள இப்போராட்டம் வகை செய்தது.  

இந்தப் போராட்டத்தின் விளைவாகத்தான் மொழி வழி அடிப்படையில் மாநிலங்கள் சீரமைக்கப்பட வேண்டுமென்று இந்திய அரசு‍ முடிவுக்கு‍ வந்தது. கேரளாவின் புன்னப்புரா வயலாரிலும், வங்காளத்திலும், ஆந்திரத்திலும் இவ்வாறு கட்சி நடத்திய போராட்டங்களின் விளைவாகவே தேசிய அரசியலில் அங்கீகரிக்கப்பட்ட அரசியல் கட்சியாக கம்யூனிஸ்ட் கட்சி உருவாகியது; 1952-ம் ஆண்டின் பொதுத் தேர்தலின் போது முதல் நாடாளுமன்றத்தில் தனிப் பெரும் எதிர்க்கட்சிக் குழுவாகவும் இடம் பெற்றது.
# ஏதோன் தோட்டம்


**ஏதோன் தோட்டம்** (*Garden of Eden*, எபிரேயம் גַּן עֵדֶן, *Gan ʿEdhen*) என்பது ஆதியாகமத்தில் (ஆதியாகமம் 2-3) அதிகமாகவும், எசேக்கியேல் நூலிலும், எசாயா நூலிலும் மற்றும் பழைய ஏற்பாட்டில் பல இடங்களிலும் நேடியாகவும், மறைமுகமாகவும் விவிலியத்தில் குறிப்பிடப்பட்டுள்ள ஒர் தோட்டமாகும். முன்பு "ஏதோன்" (*Eden*) என்ற பதம் அக்காதியச் சொல்லான *எடினு* (*edinnu*) என்பதிலிருந்து பெறப்பட்டு, "வெறுமை" அல்லது "பரந்த சமவெளி" எனும் அர்த்தமுடைய சுமேரிய மொழிச் சொல்லிருந்து பெறப்பட்டது என்றாலும், தற்போது இது அரமேயத்திற்கு மிகவும் நெருக்கம் உள்ளதாக "செழிப்பான, நன்கு நீரூட்டப்பட்டது" என அர்த்தம் கொள்ளப்படுகிறது என நம்பப்படுகிறது.
# வில்லியம் ஆர்ச்சர் போர்ட்டர்


**வில்லியம் ஆர்ச்சர் போர்ட்டர்** (1825 - 16 ஜூலை 1890) ஒரு பிரித்தானிய வழக்கறிஞர் மற்றும் கல்வியாளர். இவர் கும்பகோணம் அரசு கலைக் கல்லூரியின் முதல்வராக பணியாற்றினார். மேலும் மைசூர் மகாராஜாவிற்கு ஆசிரியர் மற்றும் செயலாளராகவும் பணியாற்றினார்.  

## ஆரம்ப கால வாழ்க்கை மற்றும் படிப்பு
போர்டர்ட்ரும்லீ, அயர்லாந்தில் 1825ல் பிறந்தார். அவர் கிளாஸ்கோ பல்கலைக்கழகத்தில் 1841 முதல் 1845 வரை கல்வி கற்றார். மேலும் கேம்ப்ரிட்ஜ், ட்ரினிட்டி கல்லூரிகளில் 1845ல் சேர்ந்தார். போர்ட்டர் 1859 இல் பார்க்கு அழைக்கப்பட்டார்.  

## பணிகள்
- 1863 முதல் 1873 வரை கும்பகோணம் மாகாண பள்ளியில் தலைமையாசிரியர்
- 1874 முதல் 1878 வரை கும்பகோணம் அரசினர் கலைக் கல்லூரியின் முதல்வராக இருந்தார்
- 1878ல் பிரெசிடென்சி கல்லூரியின் முதல்வராகவும் பணியாற்றியுள்ளார்
- 1878 முதல் 1882 வரை மைசூர் மகாராஜாவின் இளவரசருக்கு ஆசிரியர் மற்றும் செயலாளராகவும் பணியாற்றினார்.
- டி. கோபால் ராவுடன் சேர்ந்து பணியாற்றியுள்ளார்
# டி. கோபால் ராவ்



**ராய் பகதூர் தண்டலம் கோபால ராவ்** (1832 - மே 11, 1886)(மராத்தி: तंडलं गोपाळ राव) ஒரு இந்தியக் கல்வியாளர். வில்லியம் ஆர்ச்சர் போர்ட்டருடன் இணைந்து, கும்பகோணம் அரசு கலைக் கல்லூரியின் ஆரம்பக் கட்டங்களில் அதன் வளர்ச்சிக்குக் காரணமாக இருந்தவர்.
# பிரான்சிஸ் புக்கானன்-ஹாமில்டன்

முனைவர் **பிரான்சிஸ் புக்கானன்-ஹாமில்டன்** (*Francis Buchanan-Hamilton*), பொதுவாக **பிரான்சிஸ் ஹாமில்டன்** என்றழைக்கப்படுபவர் (1762-1829) கிழக்கிந்திய கம்பனியில் மருத்துவ அலுவலராக பணிபுரிந்தவராவார். ஆய்வாளர் மற்றும் இயற்கை ஆர்வலர்.  

## பிறப்பு
இவர் ச்பிட்டல் தாமஸ் புக்கானன் மற்றும் எலிசபெத் ஹாமில்டனின் மூன்றாவது மகன். 15ஆம் நாள் பிப்ரவரி மாதம் 1762ல் பிறந்தார்.  

## முக்கியத்துவம்
கிழக்கிந்தியக் கம்பெனியின் கவர்னர் ஜெனரல் வெல்லஸ்லியின் அவர்களின் உத்தரவின் பேரில் சென்னையிலிருந்து மேற்குக் கடற்கரையிலுள்ள கனரா வரை, தரை வழியே பயணம் மேற்கொண்டார். ஆங்கிலம் மற்றும் ஐரோப்பிய மொழிகளை மட்டும் அறிந்த ஆங்கிலேய அதிகாரிகளால், ஆட்சியைச் சிறப்பாக நடத்த இயலாது என்பதை உணர்ந்த கம்பெனி அரசு, கலெக்டர், நீதிபதி, காவல்துறை அதிகாரிகள் போன்றோர் உள்ளூர் மொழியைக் கற்க வேண்டும்; அதற்கான தேர்வுகளில் தேர்ச்சி பெறவேண்டும் என்று 1800-ஆம் ஆண்டிலேயே உத்தரவைப் பிறப்பித்தது.  

## இவரின் படைப்புகள்
- சென்னையிலிருந்து ஒரு பயணம் (A Journey from Madras through the countries of Mysore, Canura, and Malabar)
- நேபால் இராச்சியம் (1819) (Account of the Kingdom of Nepal)
- இந்து மதம் கடவுள்களின் வம்சாவளிகள் (A Genealogy of the Hindu Gods (1819))
- கங்கை மீன்கள் பற்றிய கணக்கு An Account of the Fishes of the Ganges (1822)
# திருமூர்த்தி மலை

யில் இருந்து திருமூர்த்தி மலையின் தோற்றம்]]  
**திருமூர்த்தி மலை** என்பது தமிழ்நாட்டின், திருப்பூர் மாவட்டத்தில் அமைந்துள்ள சுற்றுலாத் தலம் ஆகும். இது மேற்குத் தொடர்ச்சி மலையில், ஆனைமலைத் தொடரின் அடிவாரத்தில் உள்ளது. இங்கு பல தமிழ், தெலுங்கு, கன்னட, மலையாளத் திரைப்படங்கள் காட்சியாக்கப்பட்டுள்ளன. பரஞ்சோதியார் ஆசிரமும், தமிழகத்தின் முதல் யோக கல்லூரியான ஸ்ரீ பரஞ்ஜோதி யோக கல்லூரியும், ஆதிரை, அனுசுயா கோயில்களும் இங்குள்ளன. அமராவதி மலையும், முதலைப் பண்ணையும் அருகிலுள்ளன.  

மூணார், வால்பாறை ஆகிய சுற்றுலாத் தலங்களுக்கு அருகில் அமைந்துள்ளது.  

## இவற்றையும் காண்க
திருமூர்த்தி அணை
# பெர்லின் சண்டை


**பெர்லின் சண்டை** (*Battle of Berlin*) என்பது சோவியத் படைகளினால் பெர்லினை இலக்காகக் கொண்டு நடத்தப்பட்ட தந்திரோபாய வலிந்து தாக்குதல் நடவடிக்கையும், இரண்டாம் உலகப் போரின் ஐரோப்பியக் களத்தின் இறுதி பாரிய வலிந்து தாக்குதல் சண்டையுமாகும்.  

12 சனவரி 1945இல் செஞ்சேனை விஸ்டுலா-ஒடர் வலிந்து தாக்குதல் நடவடிக்கையின் விளைவாக செருமனியின் முன்னரங்களை நிலைகளை உடைத்து மேற்காக தூரம் கிழக்கு பெருசிய வலிந்து தாக்குதல், கீழ் சிலேசியன் வலிந்து தாக்குதல், கிழக்கு பெமரேனியன் வலிந்து தாக்குதல், மேல் சிலேசியன் வலிந்து தாக்குதல் ஊடாக முன்னேறி, பெர்லினுக்கு கிழக்காக தூரத்தில் ஒடர் ஆற்றை ஒட்டி தற்காலிகமாக நின்றது. வலிந்து தாக்குதல் மீண்டும் ஆரம்பித்ததும், இரு சோவித் முன்னனி தரைப்படைக் குழுக்கள் பெர்லினின் கிழக்கு மற்றும் மேற்கில் தாக்குதல் நடத்தும்போது, மூன்றாவது தோற்கடிப்பு பெர்லினின் வடக்கில் நிலையிலிருந்த செருமன் படைகள் மேற்கொள்ளப்பட்டது. பெர்லின் சண்டை 20 ஏப்பிரல் முதல் 2 மே காலை வரை நீடித்தது.  

## குறிப்பு
# காரைக்கால் வானொலி



புதுச்சேரி நகரிலிருந்து 138 கி.மீ தொலைவில் உள்ள காரைக்கால் நகரவாசிகள், தங்கள் மாநிலத்து செய்திகளை வானொலி வாயிலாக அறிந்துகொள்ளும் பொருட்டு, காரைக்காலில் பண்பலை (எஃப் எம்) வானொலி 06-03-1995 அன்று தொடங்கப்பட்டது.  

காரைப் பண்பலையின் ஒலிபரப்பு இந்திய நேரம் காலை 05.55 க்குத் தொடங்கி இரவு 10.30 க்கு நிறைவு பெறுகிறது. 100.3 மெகா ஹெர்ட்ஸ் எஃப் எம் அலைவரிசையில் 6 கிலோ வாட் சக்தியுடன் காரைக்கால் பண்பலை வானொலி இயங்குகிறது. காரைக்கால் பகுதி மட்டுமின்றி, அருகில் உள்ள தமிழ் நாட்டின் பிற ஊர்களிலும் நேயர்களை இது கொண்டுள்ளது. தொடங்கிய காலத்தில் இருந்து பெருவாரியான நேயர்களைப் பெற்றுள்ளது “காரைப்பண்பலை” என்று அழைக்கப்படும் காரைக்கால் வானொலி நிலையம்.  

தமிழ்த் திரைப்பாடல்கள், பக்திப்பாடல்கள், நாடகங்கள், வேளாண்மைச் செய்திகள், பல்வேறு துறைசார் வல்லுநர்களின் பேட்டிகள், கலந்துரையாடல்கள், நேயர்களோடு தொலைபேசி மூலம் உரையாடும் நிகழ்ச்சிகள், கல்வி சார்ந்த நிகழ்ச்சிகள், பெண்களுக்கான நிகழ்ச்சிகள், தமிழ் இலக்கியம் சார்ந்த நிகழ்ச்சிகள், நாட்டுப்புறப் பாடல்கள், வானிலை அறிக்கைகள், சிறப்பு நிகழ்ச்சிகள் என்று பலவகையான நிகழ்ச்சிகள் இங்கே படைக்கப்படுகின்றன.  

உள்ளூர் வானொலிகளில், அகில இந்திய அளவில், அதிக விளம்பர வருவாய் ஈட்டிய வானொலி என்ற பெருமையைக் கொண்டுள்ளது .
# கிரிட்

**கிரிட்** (*Grid*) அல்லது **வரிச் சட்டம்** என்பது கோட்பாட்டளவில் எளிமையானதும் வடிவமைப்பதில் கடினமானதுமான ஒரு கதிரியல் கருவியாகும். நோயாளியிடம் தோன்றும் சிதறிய கதிர்களை சிறப்பாக அகற்றப் பயன்படுகிறது. இக் கருவி 1913 -ல் *டாக்டர் குசுடவ் பக்கி* (Dr. Gustave Bucky) என்பவரால் கண்டறிந்து பயன்படுத்தப்பட்டது. பெரிய புலத்தினைப் பயன்படுத்தும் போது அதிக சிதறிய கதிர்கள் தோன்றுகின்றன. அவைகளை அகற்ற இக்கருவியே சிறந்தது.  

## அமைப்பும் செயற்பாடும்
கிரிடில் பல மெல்லிய காரீய நாடாக்கள் செங்குத்தாக அமைந்துள்ளன. அடுத்தடுத்த நாடாக்களுக்கிடையேயுள்ள பகுதி எக்சு-கதிர்களை எளிதில் கடத்தும் தன்மையுடையன. இந்த நாடாக்கள் ஒரே கனமும் உயரமும் கொண்டுள்ளன. இலக்கில் தோன்றி வெளிப்படும் முதன்மைக் கதிர்கள் நேராகக் கடத்தும் பகுதிவழிச் சென்று படத்தாளினை அடையும். அதேநேரம் சிதறிய கதிர்கள் காரீயநாடாவால் தடுத்து நிறுத்தப்படுகின்றன. காரீய நாடாக்களுக்கு இடைப்பட்ட பகுதி அலுமினியத்தால் நிரப்பப்பட்டுள்ளது.  

## வகைகள்
கிரிட் **நிலையான கிரிட்** (stationary grid), **அசையும் கிரிட்** (Moving grid), அங்குமிங்கும் **அதிரும் கிரிட்** (Osillating grid), **குறுக்குவரி கிரிட்** (crossed grid) என பல வகையுள்ளன. மேலும் **குவி கிரிட்** (Focused grid) **போலி குவி கிரிட்** (psuedo focused grid) களும் உள்ளன. பொதுவான பயன்பாட்டிலுள்ளது **நேரியல்கிரிட்** (Linear grid) ஆகும். இதில் காரீயப்பட்டைகள் ஒருபோகாக உள்ளன.  

## ஆதாரம்
- Radio Physics and Dark room Procedures Jaypee Bros. Medical publishers.
# விக்கிப்பீடியா:ஈரோடு சிக்கய்ய நாயக்கர் கல்லூரியில் தமிழ்க்கணினி, தமிழ் விக்கிப்பீடியா பயிலரங்கம்

## நோக்கம்

ஈரோடு பகுதியைச்சார்ந்த பொது மக்களுக்கும், பல்கலைக்கழக, கல்லூரி மாணவர்களுக்கும் தமிழ்க்கணினி மற்றும் தமிழ் விக்கிப்பீடியா தொகுப்புப்பணிகளில் ஈடுபாட்டை ஏற்படுத்தவும் தமிழ் விக்கிப்பீடியாவின் திட்டங்களில் அனைவரும் பங்கேற்கும் வகையில் எளிய செய்முறை விளக்கம் அளிக்க வேண்டும் என்பதையும் நோக்கங்களாகக் கொண்டு ஈரோடு சிக்கய்ய நாயக்கர் கல்லூரியில் தமிழ்க்கணினி மற்றும் தமிழ் விக்கிப்பீடியா பயிலரங்கத்தினை நிகழ்த்த உள்ளது.  

## நிகழிடம்

ஈரோடு சிக்கய்ய நாயக்கர் கல்லூரி  

## நாள், நேரம்
**13.12.2013** அன்று 9.30 மணி முதல் மாலை 5.30 மணி வரை.  

## நிகழ்ச்சி நிரல்
::வரவேற்புரை: **முனைவர். ப. கமலக்கண்ணன்** , துறைத்தலைவர் மற்றும் இணைப்பேராசிரியர், தமிழ்த்துறை.  
::பயிலரங்கத்தை தொடங்கி வைத்து வாழ்த்துரை: **முனைவர். ச. சரவண பாபு**, முதல்வர், சிக்கய்ய நாயக்கர் கல்லூரி.  
::சிறப்புரை:** பேராசிரியர். மா. தமிழ்ப்பரிதி**, இதழியல் மற்றும் மக்கள் தொடர்பியல் துறை, பெரியார் பல்கலைக்கழகம், சேலம், தமிழ்நாடு.  

## பயிலரங்கப்பொருண்மைகள்

இந்நிகழ்வில், தமிழ் விக்கிப்பீடியா அறிமுகம், தமிழ் விக்கிப்பீடியா திட்டங்கள் , தமிழ் விக்கிப்பீடியா தொகுத்தல் பணி, தமிழ்க்கணினி அறிமுகம், தமிழ்க்கணினியின் தேவை, தமிழ் இயங்கு தளங்கள், தமிழ் மென்பொருட்கள், தமிழ் எழுத்துரு, தமிழ் ஒருங்குகுறி, தமிழ் ஒருங்குகுறியின் பயன்கள், தமிழ் வலைப்பூ உருவாக்கம், திறந்தநிலை இயங்குதளங்கள் மற்றும் மென்பொருட்கள், ஒலிக்கோப்பு, ஒளிப்படங்கள், காணொளிகளின் பயன்பாடுகள் மற்றும் அவற்றை விக்கிப்பீடியா திட்டங்களில் இணைக்கும் முறைகள் குறித்த நேரிடை செயல்முறைப்பயிற்சியை ** பேராசிரியர். மா. தமிழ்ப்பரிதி** அளிக்க உள்ளார்.  

## இந்நிகழ்வில் பங்கேற்க
இப்பயிலரங்கில் பங்கேற்க விரும்புபவர்கள் தங்களின் பெயரை **தமிழகம்** என்னும் வலைதளத்தில் பதிவு செய்து, பயிலரங்கில் பங்கேற்கலாம். இப்பயிலரங்கம் குறித்து மேலும் விவரம் தேவைப்படுவோர், பதிவு செய்ய விழைவோர் +91-9750933101, +91-9443517659 ஆகிய எண்ணிகளைத் தொடர்பு கொள்ளலாம். பெயர்ப்பதிவு செய்து கொண்டவர்களுக்கு மட்டுமே நிகழ்வில் பங்கேற்க முன்னுரிமை அளிக்கப்படும். நிகழ்வில் பங்கேற்க விரும்புவோர் அளிக்கும் தகவல்கள் நிகழ்வு மேலாண்மைக்கு மட்டுமே பயன்படுத்தப்பெறும், அத்தகவல்களின் இரகசியம் காக்கப்பெறும்.  
### கலந்து கொள்வோர்
1. --≈ <font>**த<font color = "red">♥</font>உழவன்**</font><sup><font> **( கூறுக )** </font></sup> 00:56, 27 நவம்பர் 2013 (UTC)
1. S ELAMARAN 9787302211
# நிலக்கிழாரிய படைகள்

**நிலக்கிழாரிய படைகள்** எனப்படுவது, பெரும் நிலழக்கிழார்கள் தங்களின் நில மேலாண்மையை உறுதி செய்யும் பொருட்டு தங்களுக்கென அமைத்துக்கொள்ளும் தனிப்பட்ட ஆயுதம் தாங்கிய படையணியைக் குறிக்கும். இது பெரும்பாலும் தங்களின் கீழ் வேலைசெய்யும் அடிமைகள் மற்றும் கூலியாட்களை ஒடுக்கவும், பிற நிலக்கிழார்கள் மற்றும் திருடர்களிடமிருந்து தங்களைக் தற்காத்துக் கொள்ளவும் பயன்பட்டது. பண்ணை முறை தோன்றிய காலத்தில் இருந்தே நிலக்கிழாரிய படைகளும் இருக்கின்றன. முடியாட்சிக் காலங்களில் இந்த படைகளுக்குச் சட்டப்பூர்வமான அங்கீகாரங்களும் கொடுக்கப்பட்டன. இருப்பினும், இரண்டாம் உலகப் போரை அடுத்த நவீன குடியரசுகளின் காலத்தில் இவ்வகையான தனியார் படையணிகள் தடை செய்யப்பட்டன.  

## இதையும் பார்க்கவும்
- சாதிவாரி நிலக்கிழாரிய படைகள் (பீகார்)
- தனியார் போர்ப்படை நிறுவனம்
# சாதிவாரி நிலக்கிழாரிய படைகள் (பீகார்)


**பீகாரிய சாதிவாரி நிலக்கிழாரிய படைகள்** எனப்படுபவை 1970களின் இறுதியில் இந்தியாவின் பீகார் மாநிலத்தில் சாதிக்கொன்றாக அமைத்துக்கொள்ளப்பட்ட தனியார் நிலக்கிழாரிய படைகளைக் குறிக்கும். பெரும் நிலக்கிழார்களைக் கொண்ட பிராமண மற்றும் ஆதிக்க சாதி மக்களால் இந்த படைகள் தோற்றுவிக்கப்பட்டன. அந்தக் காலகட்டத்தில் பீகாரிய உழைக்கும் மக்களிடத்தில் அதிக செல்வாக்கை பெற்றிருந்த பொதுவுடமைவாதிகள் மற்றும் தாழ்த்தப்பட்ட விவசாயக்கூலிகளுக்கு எதிராக இந்த படைகள் செயல்பட்டன.  

## வரலாறு

1962ல் ஏற்பட்ட இந்திய சீனப் போரை தொடர்ந்து இந்திய பொதுவுடமைக் கட்சி இரண்டாக பிரிந்தது. இது மார்க்சிய லெனினிய இயக்கங்களின் தோற்றத்திற்கு அடிகோலாக அமைந்தது. ஆயுதம் தாங்கிய இந்த புரட்சிக் குழுக்கள் முதலில் மேற்கு வங்கத்தை அடிப்படையாகக் கொண்டு செயல்படத் தொடங்கின. பின்னர் 1970களின் ஆரம்பத்தில் இவை பீகார் மாநிலத்திலும் தனது ஆதிக்கத்தைப் பரவலாக்கின. அடித்தட்டு மக்களின் சார்பாக இயங்கிய இந்த அமைப்புகள், பெரும் நிலக்கிழார்களிடமிருந்த நிலங்களைப் பிடுங்கி ஏழை மக்களுக்கு பகிர்ந்தளித்தன. இது பெரும் நிலங்களைச் சொந்தமாகக் கொண்ட பிராமண மற்றும் ஆதிக்க சாதி மக்களுக்கு பெரும் நட்டத்தைத் தோற்றுவித்தது. மேலும் அதிக அளவிலான தாழ்த்தப்பட்ட மக்கள் இவ்வகையான புரட்சி இயக்கங்களில் சேர்வதும், அவற்றின் பலம் பெருகுவதும் தங்களின் நலனுக்கு எதிரானதாக இம்மக்களால் பார்க்கப்பட்டது.  

எனவே இந்த இயக்கங்களை எதிர்க்கும் வகையில் தங்களுக்கான தனியார் படையணியை இம்மக்கள் அமைத்துக்கொண்டனர். இது ஒவ்வொரு சாதியிலும் ஒவ்வொரு பிராந்தியத்திலும் இருக்கும் நிலக்கிழார்களின் கூட்டுப் படையணியாக இருக்கும் வகையில் வடிவமைக்கப்பட்டது. 1979ல் இராசபுத்திரர்களால் அமைக்கப்பட்ட கவுர் சேனா இந்த வகையான நிலக்கிழாரிய படைகளில் முதன்முறையாக அமைக்கப்பட்டது ஆகும். 1994ல் ஒருங்கிணைக்கப்பெற்ற ரன்வீர் சேனா இப்படைகளுள் மிகப்பெரியதும், நன்கு கட்டமைக்கப்பட்டதும் ஆகும்  
|-  
! பெயர்!! தொடங்கப்பட்ட ஆண்டு !! சாதி !! செயல்பாட்டிலுள்ள மாவட்டங்கள்  
|-  
| கவுர் சேனா || 1979 || இராசபுத்திரர்கள் || போஜ்பூர்  
|-  
| கிசான் சுரக்சா சமிதி || 1979 || குர்மி || பாட்னா, செகனாபாத், கயா  
|-  
| பூமி சேனா || 1983 || குர்மி || பாட்னா, நவாடா, நாலந்தா, செகனாபாத்  
|-  
| லோரிக் சேனா || 1983 || யாதவ் || பாட்னா, செகனாபாத், நாலந்தா  
|-  
| கிசான் சங் || 1984 || இராசபுத்திரர்கள், பிராமணர் || பலமு, அவுரங்காபாத்  
|-  
| சன்லைட் சேனா || 1989 || பதான், இராசபுத்திரர்கள் || பலமு, கார்வா, அவுரங்காபாத், கயா  
|-  
| சுவர்னா லிபரேசன் பிரண்ட் || 1990 || பூமிகார் || கயா, செகனாபாத்  
|-  
| கிசான் மோச்சா || 1989-90 || இராசபுத்திரர்கள் || போஜ்பூர்  
|-  
| கங்கா சேனா || 1990 || இராசபுத்திரர்கள் || போஜ்பூர்  
|-  
| ரன்வீர் சேனா || 1994 || பூமிகார் || போஜ்பூர், பாட்னா, செகனாபாத், ரோதசு, அவுரங்காபாத், கயா  
|-  
| கரம் சுரக்சா பரிசத் || 1995 || - || போஜ்பூர்  
|-  
| மசுதூர் கிசான் சங் || 1996 || - || பெத்தியா  
|}  
|}  

## இதையும் பார்க்கவும்
- இலச்மண்பூர் பதே படுகொலைகள்
- பதனி டோலா படுகொலை
- நக்சலைட்
# சையது அலி கிலானி



**சையது‍ அலி கிலானி** (*Syed Ali Shah Geelani*, செப்டம்பர் 29, 1929 - செப்டம்பர் 01, 2021) ஜம்மு காஷ்மீரைச் சேர்ந்த ஒரு‍ அரசியல்வாதி. காஷ்மீரை தனி நாடாக பிரித்து தரவேண்டும் என்று இயக்கம் நடத்திய ஹரியத் தீவிரவாத பிரிவின் தலைவர் ஆவார்.  

## மறைவு
இவர் தனது 92 வயதில் 1 செப்டம்பர் 2021 அன்று ஸ்ரீநகரில் உள்ள அவரது இல்லத்தில் காலமானார்.
# கோட்டா சீனிவாச ராவ்


**கோட்டா சீனிவாச ராவ்** (*Kota Srinivasa Rao*)(10 சூலை 1942 – 13 சூலை 2025) இந்திய நடிகரும், பாடகரும் ஆவார். இவர் ஆந்திரத் திரைப்படத்துறையிலும், தமிழ்த் திரைப்படத்துறையிலும் அதிகத் திரைப்படங்களில் நடித்துள்ளார். இவர் பெரும்பாலும் எதிர்மறை கதாபாத்திரங்களிலும், குணச்சித்திர வேடங்களிலும் நடித்தாலும் நகைச்சுவை வேடங்களிலும் நடித்துள்ளார். 1999 - 2004 வரை ஆந்திரப் பிரதேச விஜயவாடா கிழக்குத் தொகுதியின் சட்டப் பேரவை உறுப்பினராக இருந்துள்ளார்.  

## இளமை
கோட்டா சீனிவாச ராவ் 1942ஆம் ஆண்டு சூலை 10ஆம் தேதி இன்றைய ஆந்திரப் பிரதேசத்தில் உள்ள காங்கிபாடு கிராமத்தில் பிறந்தார். இவரது தந்தை சீதா ராம ஆஞ்சநேயுலு. இவரது தந்தை மருத்துவராவார். சீனிவாச ராவ் ஆரம்பத்தில் மருத்துவராக வேண்டும் என்று இலக்கு வைத்திருந்தார், ஆனால் நடிப்பின் மீது கொண்ட காதலால் இறுதியில் அதைச் செய்ய முடியவில்லை. கல்லூரிக் காலத்தில் நாடகங்களில் தனது வாழ்க்கையைத் தொடங்கினார். இளநிலை அறிவியல் பட்டம் பெற்ற இவர், திரைப்படத் துறையில் நுழைவதற்கு முன்பு பாரத ஸ்டேட் வங்கி ஊழியராகப் பணியாற்றினார்.  

## குடும்பம்
சீனிவாச ராவின் தம்பி கோட்டா சங்கர ராவும் நடிகர் ஆவார். தேசியமயமாக்கப்பட்ட வங்கியில் பணிபுரியும் இவரது தம்பொ முதன்மையாக தொலைக்காட்சி நிகழ்ச்சிகளில் நடித்துவருகிறார்.  
சீனிவாச ராவ், ருக்மணியை மணந்தார். இவர்களுக்கு மூன்று குழந்தைகள் (2 மகள்கள், ஒரு மகன்). இவர்களது மகன், கோட்டா வெங்கட ஆஞ்சநேய பிரசாத். இவர் 20 சூன் 2010 அன்று ஐதராபாத்தில் சாலை விபத்து ஒன்றில் இறந்தார். பிரசாத் ஜே. டி. சக்கரவர்த்தியின் சித்தம் படத்திலும், கயம் 2 (2010) படத்திலும் தன்து தந்தையுடன் நடித்துள்ளார். இவரது நடிப்பு விமர்சன ரீதியாக பாராட்டப்பட்டது.  

### தமிழ்த் திரைப்படங்கள்
1. *மாசி* (2012)
1. *தாண்டவம் (திரைப்படம்)* (2012) ... உள்துறை அமைச்சர்
1. *சகுனி (தமிழ்த் திரைப்படம்)* (2012) ... பெருமாள்
1. *மம்பட்டியான்* (2011)
1. *கிருஷ்ண லீலை* (2011)
1. *தலக்கோணம்* (2011) ... உள்துறை அமைச்சர்
1. *கோ* (2011) ... ஆளவந்தான்
1. *பவானி ஐ. பி. எஸ். (திரைப்படம்)* (2011) ... சிவலிங்கம்
1. *ரத்த சரித்திரம்* (2010)... ராகமணி ரெட்டி
1. *அம்பாசமுத்திரம் அம்பானி* (2010)
1. *கனகவேல் காக்க* (2010)
1. *மோகினி* (2010)
1. *ஓடிப்போலாமா* (2009)
1. *லாடம்* (2009) ... பாவாடை
1. *பெருமாள்* (2009)
1. *கார்த்திக் அனிதா* (2009)... கார்த்திகின் தந்தை
1. *தனம்* (2008)... வேதகிரி
1. *சத்தியம்* (2008)
1. *சாது மிரண்டா* (2008) .. வெங்கட சபாபதி
1. *கொக்கி* (2006)
1. *பரமசிவம்* (2005)
1. *திருப்பாச்சி (திரைப்படம்)* (2005) ... சனியன் சகடை
1. *ஜெய்சூர்யா* (2005)
1. *ஜோர்* (2004)
1. *ஏய்* (2004)
1. *குத்து (திரைப்படம்)* (2004)
1. *சாமி (திரைப்படம்)* (2003) ... பெருமாள் பிச்சை
1. *கோ* (2011)

## பாடகராக
- *கபீர் சிங்* (2012)

## விருதுகள்
- பத்மசிறீ, 2015, இந்திய அரசு
- நந்தி விருதுகள்
# சிறந்த எதிர்நாயகனுக்கான நந்தி விருது

1985 முதல் கொடுக்கப்பட்ட சிறந்த எதிர்நாயகனுக்கான (வில்லனுக்கான) நந்தி விருது பட்டியல்.  

| திரைப்படம் |  |  |  |
| --- | --- | --- | --- |
| 2016 | ஆதி (நடிகர்) | *சரைனோடு* |  |
| 2015 | ரானா தக்குபாடி | *பாகுபலி* |  |
| 2014 | ஜெகபதி பாபு | *லெஜன்ட்* |  |
| 2013 | சம்பத் ராஜ் | *மிர்ச்சி* |  |
| 2012 | சுதீப் | *நான் ஈ (திரைப்படம்)* |  |
| 2011 | லட்சுமி மஞ்சு | *அனகனக ஓ தீருடு* |  |
| 2010 | நாகிநீடு | *மரியாத ராமண்ணா* |  |
| 2009 | தாரக ரத்னா | *அமராவதி* |  |
| 2008 | சோனு சூத் | *அருந்ததி* |  |
| 2007 | முரளி சர்மா | *அதிதி* |  |
| 2006 | பி. சாய் குமார் | *சாமன்யுடு* |  |
| 2005 | நாரமல்லி சிவபிரசாத் v | *டேஞ்சர்* |  |
| 2004 | பிரதீப் ரவட் | *சை* |  |
| 2003 | பிரகாஷ் ராஜ் | *கங்கோத்ரி* |  |
| 2002 | கோபிசந்த்
அஹுதி பிரசாத் | *ஜெயம்*
*நேனு நின்னு பிரேமிஸ்தான்னானு* |  |
| 2001 | கோட்டா சீனிவாச ராவ் | *சைனா* |  |
| 2000 | ஜெய பிரகாஷ் ரெட்டி | *ஜெயம் மனதே ரா* |  |
| 1999 | தனிகில்லா பரணி | *சமுத்திரம்* |  |
| 1998 | கோட்டா சீனிவாச ராவ் | கணேஷ் |  |
| 1997 | பப்லு பிரித்திவிராஜ் | பெல்லி |  |
| 1996 | பிரகாஷ் ராஜ் | கன்ஷூட் |  |
| 1995 | சிறீஹரி | தாஜ் மஹால் |  |
| 1994 | கோட்டா சீனிவாச ராவ் | *தீர்ப்பு* |  |
| 1993 | கோட்டா சீனிவாச ராவ் | காயம் |  |
| 1992 | ஆர். வி. பிரசாத் | தேஜா |  |
| 1991 | நாசர் | சாந்தி |  |
| 1990 | தேவராஜ் | ஏர்ரா மந்தாரம் |  |
| 1989 | இராமி ரெட்டி | அங்குசம் |  |
| 1988 | நூதன் பிரசாத் | நவபாரதம் |  |
| 1987 | நூதன் பிரசாத் | பிரஜா ஸ்வாமியம் |  |
| 1986 | ராஜசேகர் (தெலுங்கு நடிகர்) | தாழம்பராழு |  |
| 1985 | சரண்ராஜ் | பிரதிகதனா | } |

## இவற்றையும் காண்க
- நந்தி விருது
- தெலுங்குத் திரைப்படத்துறை

## ஆதாரங்கள்
# ஓசுமான் சாகர் ஏரி



**ஓசுமான் சாகர் ஏரி** (*Osman Sagar Lake*) என்பது மிர் ஓசுமான் அலி கான்-ஐதராபாத்தின் ஏழாவது நவாப்பால் ஐதராபாத்தின் குடிநீர் தேவைகளை நிறைவு செய்ய ஏற்படுத்தப்பட்ட ஓர் செயற்கை ஏரியாகும். நகரிலிருந்து மேற்காக 21 கி.மீ. தொலைவில் அமைந்துள்ள இந்த ஏரி, 46 சதுர கி.மீ.பரப்பளவைக் கொண்டது. முசி ஆற்றின் குறுக்காக அணை கட்டப்பட்டுள்ளது. சிறந்த பொழுது போக்குமிடமாக உள்ளது. சிறப்பாக அமைக்கப்பட்டுள்ள பூந்தோட்டங்களும் படகு சவாரிக்கான வசதியும் மகிழ்வூட்டுவதற்கான பொழுதுபோக்கு அமைப்புகளும் கொண்டு விளங்குகிறது.  

## படத்தொகுப்பு
# தீபாவளி (திரைப்படம்)


***தீபாவளி*** (*Deepavali*) 2007 இல் வெளிவந்த தமிழ்த் திரைப்படமாகும். இத்திரைப்படத்தினை துள்ளாத மனமும் துள்ளும் புகழ் எழில் எழுதி இயக்கியிருந்தார். இத்திரைப்படத்தினை திருப்பதி பிரதர்ஸ் தயாரித்தனர். ஜெயம் ரவி, பாவனா, ரகுவரன், விஜயகுமார், லால், கொச்சி ஹனீஃபா ஆகியோர் முக்கிய கதாபாத்திரங்களில் நடித்திருந்தனர்.  

## நடிகர்கள்
- ஜெயம் ரவி - பில்லு
- பாவனா - சுசி
- ரகுவரன் - மருத்துவர்
- விஜயகுமார் - முதளியார்
- கொச்சி ஹனீஃபா - சேட்டு
- லால் - சிதம்பரம்
- சூரி
- மாறன் - பில்லுவின் நண்பன்

## பாடல்கள்

| ஒலித்தடம் | பாடல் | பாடியவர்(கள்) | காலம் (நிமிடம்:நொடி) | பாடலாசிரியர் | குறிப்பு |
| --- | --- | --- | --- | --- | --- |
| 1 | "தோல் பாஜே" | கேகே, சுவேதா மேனன் | 4:26 | நா. முத்துக்குமார் |  |
| 2 | "காதல் வைத்து" | விஜய் யேசுதாஸ் | 5:08 | நா. முத்துக்குமார் |  |
| 3 | "கண்ணன் வரும் வேளை" | அனுராதா ஸ்ரீராம், மதுசிறீ | 3:54 | யுகபாரதி |  |
| 4 | "போகாதே" | யுவன் சங்கர் ராஜா | 5:30 | நா. முத்துக்குமார் |  |
| 5 | "தொடுவேன்" | ஹரிஹரன், மாயா | 5:47 | கபிலன் | } |

## விமர்சனம்
ஆனந்த விகடன் வார இதழில் எழுதிய விமர்சனத்தில் "கொஞ்சம் புதுமையான, கலர் ஃபுல் காதல் கொண்டாட்டம்!... காதலில் மட்டுமே கவனத்தைச் செலுத்திச் செதுக்கியிருந்தால் இன்னும்கூட இனித்திருக்கும் 'தீபாவளி'. ஆனாலும் படு டீஸன்ட்டான, ஜாலியான காதல் படம் தந்ததற்கு தயாரிப்பாளர் லிங்குசாமிக்கும் இயக்குநர் எழிலுக்கும் தாராளமாகக் கொடுக்கலாம் பூங்கொத்து!" என்று எழுதி மதிப்பெண்களை வழங்கினர்.